Screenshot: Filmovita

PROŠLOG tjedna u Rijeci je uhićen 31-godišnji Matej Kalanj, vlasnik piratske stranice Filmovita. Osumnjičen je za krađu i ilegalnu distribuciju filmova i serija u vrijednosti 3,9 milijuna kuna. Tijekom istrage utvrđeno je da je od početka 2014. godine emitirao 1251 film bez odobrenja autora.

>> Uhićen vlasnik popularne, ali ilegalne stranice Filmovita



>> Hrvati masovno brane vlasnika Filmovite: "On i pas Medo - vrhunac uspješnosti HR pravosuđa"



Uhićena je i njegova partnerica zbog sumnje da je sudjelovala u pranju novca, odnosno u dijeljenju zarade i njezinu skrivanju.



Ime Mateja Kalanja u javnosti nije previše poznato, iako su ga brojni mediji nakon privođenja počeli nazivati "najvećim hrvatskim piratom". Sudeći prema njegovom Facebook profilu, radi se o velikom obožavatelju lika i djela Željke Markić, ali i velikom borcu za zabranu pobačaja. Da je pobornik ideja koje zagovora Markićka i njezina udruga "U ime obitelji" dokazuju i filmovi koje je objavljivao i promovirao na svojoj ilegalnoj stranici.

Kalanj je na Filmoviti objavio nekoliko dokumentaraca koji promoviraju zabranu pobačaja, među kojima "Krvavi novac" i "Legalni genocid".



"Šokantan dokumentarac o današnjim vremenima u kojima se krivo percipiraju ljudske slobode i prava. Nekada su ljudi žrtvovali svoju djecu planinama, Suncu, razno raznim “bogovima”, dok danas to čine u većini slučajeva radi straha, neodgovornosti jednog, drugog ili oba roditelja, komotnosti… Znanost jasno govori da život počinje začećem dok liberali to niječu i pomiču granice ubojstva na čak nekoliko mjeseci. Abortus ne želi činiti nitko, a i oni koji ga odluče učiniti kasnije požale, budu to borbe s depresijom do kraja života…



Dokumentarni film o industriji pobačaja oko koje se okreće ogroman novac. Pravne smicalice, donošenje presuda koje su protivne Ustavu, za koje čak i ljevica priznaje da su neodržive u pravnom smislu. Ignoriranje znanosti, krivotvorenje medicinske dokumentacije, ubijanje djece poslije rođenja, otvorena priznanja pokajnika kako su zarađivali na pobačajima", stoji u opisu prvog filma uz napomenu da "otkriva pravu istinu o pobačaju" te da se radi o kvalitetnom dokumentarcu. Radi se, zapravo, o dokumentarcu u kojem su zastupljeni prvenstveno stavovi ljudi i stručnjaka koji su "pro life" i strogo se protiv pobačaju.





"Legalni genocid" također je dokumentarni film o pobačaju, a u opisu filma Kalanji navodi da se radi o filmu koji će razuvjeriti sve one koji su za pobačaj. U filmu autor izjednačava holokaust i pobačaj, tvrdeći da je ubijanje Židova identično kao i ubijanje nerođene djece... Autor iznosi tu tezu nekolicini građana koji potom, pod njegovim utjecajem, promijene mišljenje o pobačaju.





Na stanicama Filmovite objavljeni su i filmovi koji udaraju na gay populaciju i oštro je kritiziraju. Među njima je dokumentarac "Drugo lice homofobije". francuski film koji govori o "homoseksualnoj propagandi" i njezinom utjecaju na današnji svijet te prosvjedima za i protiv gay brakova u Francuskoj. "Ne daj se! Ne dopuštaj iskorištavanje djece! Ne medicinski potpomognutoj oplodnji! e surogat majčinstvu!", samo su neke od poruke koje film promovira.

Tekst se nastavlja ispod oglasa





Tu je i film "Tajna Povijest: Kinseyevi Pedofili", film koji "razotkriva" Alfreda Kinseya, znanstvenika i pionira seksualne revolucije, kao pedofila. Podsjetimo, upravo su Markićka i pseudoznanstvenica Judit Reisman (koju je dovela u Hrvatsku) plašile djecu i roditelje tvrdnjama da je Kinsey pedofil, iako za tako nešto nema dokaza. Iako je Kinseyjev rad u mnogo čemu kontroverzan, posebice zbog pisanja o seksualnom ponašanju djece, nebrojeno puta je demantirano da je temeljen na "zlostavljanju nekoliko stotina djece".





Objavljen je i film "Razotkrivanje: Posljedice ozakonjenja gay brakova u državi Massachusetts", koji navodno otkriva "šokantne" posljedice gay brakova u Massachusettsu - na svim područjima. U filmu se tvrdi da je došlo do radikalnih posljedica u školama, obrazovanju, zdravstvu, čak i u knjižnicama...







Na Filmoviti se može pronaći i film "Šokantno: Djeca razotkrila čitavu mrežu sotonista pedofila" koji se bavi navodnim zlostavljanjem djece koja pohađaju protestantsku školu "Christ Church Hill London".

"Slučaj je trenutno na sudu skrivenom za javnost a umreženost je toliko velika da se čitavi slučaj zataškava. Djeca navode umiješanost zavoda za socijalnu skrb, policije, profesora, svećenika, svoga oca te ostalih roditelja", stoji u opisu filma.